OzLabs/hebrew-wiki-articles huggingface dataset:
נועם גמון

נועם גמון (נולד ב-8 במרץ 1997) הוא כדורגלן ישראלי המשחק בעמדת המגן במ.ס. דימונה.

== קריירה ==
גמון גדל במחלקת הנוער של הפועל באר שבע. ב-16 באוגוסט 2015 ערך את הופעת הבכורה שלו בקבוצה הבוגרת בתיקו 0–0 למכבי נתניה במסגרת גביע הטוטו.

ב-31 בינואר 2017 הושאל להפועל עפולה מהליגה הלאומית עד תום העונה. ב-6 בפברואר 2017 ערך את הופעת הבכורה שלו בתיקו 0–0 מול הפועל עכו אצטדיון העירוני עכו. עד סוף העונה, גמון ערך 14 הופעות בליגה לאומית. בעונת 2017/2018 האריך את חוזהו בעפולה לעונה נוספת. ב-6 בדצמבר 2017 זכה עם הקבוצה בגביע הטוטו לאומית, לאחר ניצחון 3–0 על הפועל רמת גן באצטדיון גרונדמן. עד סוף העונה רשם 34 הופעות ליגה. בעונת 2018–19 הושאל גמון להפועל עפולה עד תום העונה מהליגה לאומית. גמון רשם 20 הופעות ליגה ועוד שלוש הופעות בגביע המדינה, ועזר להפועל עפולה לסיים בראש הטבלה.

ב-11 ביולי 2019, הושאל גמון להפועל כפר סבא מליגת העל עד לסיום העונה. בסיום העונה חזר לבאר שבע ובמהלך העונה הושאל להפועל רעננה מהליגה הלאומית.

ב-4 בינואר 2023 הושאל למ.ס. דימונה מליגה א'.

==תארים==
; הפועל באר שבע
*גביע הטוטו: 2016/2017

; הפועל עפולה
*גביע הטוטו לאומית: 2017/2018

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל עפולה
קטגוריה:כדורגלני הפועל כפר סבא
קטגוריה:כדורגלני הפועל רעננה
קטגוריה:בוגרי תיכון מקיף ו' (באר שבע)
קטגוריה:ישראלים שנולדו ב-1997
אלוון (זמר)

אלכסיס מורבן רויז (בצרפתית: Alexis Morvan-Rosius; נולד ב-17 במרץ 1993<ref></ref>), הידוע בשם הבמה אלוון (Alvan), הוא זמר-יוצר צרפתי.<ref></ref> הוא ייצג את צרפת באירוויזיון 2022, יחד עם הלהקה הצרפתית, אהז, עם השיר "Fulenn".<ref></ref>

== אירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. הוא הגיע, יחד עם הלהקה, למקום ה-24 בגמר.

כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בראיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון.

== דיסקוגרפיה ==
=== אלבומי אולפן ===
* 2022: Magma

=== מיני-אלבומים ===
* 2016: Home
* 2017: La ballade

== קישורים חיצוניים ==

== הערות שוליים ==

קטגוריה:משתתפי אירוויזיון 2022
קטגוריה:נציגי צרפת באירוויזיון
קטגוריה:זמרים-יוצרים צרפתים
קטגוריה:זמרים צרפתים
קטגוריה:פזמונאים צרפתים
קטגוריה:צרפתים שנולדו ב-1993
קרבן (אלבום)

קרבן הוא אלבום סולו של הזמר החסידי-אמריקאי בערי וועבער.

האלבום יצא לקראת חג השבועות ה'תשפ"ב (2022) והוא כולל 12 רצועות. באלבום לחנים מהאחים בלומשטיין, מבערי עצמו ומליפא שמלצר, מוישי קליין, מוטי אילוביץ, הרשי ויינברגר, פינקי ובר, מאיר אדלר ויוסי גרין. על העיבוד המוזיקלי שמילי אונגר, מאיר אדלר, הרשי גינסבער, נפתלי משה שניצלר, מוישי קליין, ניר גרף, אברומי ברקו, דוד איכלוביץ, משה לאופר ומונה רוזנבלום.

ב-10 במרץ 2022 יצא הסינגל-קליפ הראשון מהאלבום בשם פרשה. בחודש נובמבר 2022 הוציאו הזמרים מוטי ויזל ושרוליק קלצקין יחד עם מקהלת מלכות קאבר לשיר "מאן דיהיב" בשם "גם ציפור".

==רשימת רצועות==

==השתתפו בהקלטות==
* בערי וועבער
* שמילי אונגר
* יוסי גליק
* מקהלה ומקהלת הילדים שבח
* מונה רוזנבלום
* מקהלת מנגן
* יוני הלברשטם
* גרשי שורץ
* רביד קשתי

==קישורים חיצוניים==
* 
* 
* 

==הערות שוליים==

קטגוריה:אלבומי 2022
קטגוריה:אלבומים חסידיים
קטגוריה:אלבומים ביידיש
קטגוריה:אלבומים בעברית
חיימה מרטין

חיימה מרטין (בספרדית: Jaime Martín; נולד ב-1 בספטמבר 1965) הוא מנצח וחלילן ספרדי.

==ביוגרפיה ==
נולד בסנטנדר, ספרד, מרטין החל את לימודי המוזיקה שלו בנגינה בחליל צד בגיל 8, והפך לחבר בתזמורת הנוער הלאומית של ספרד בגיל 13. הוא היה תלמידו של אנטוניו אריאס במדריד ואחר כך אצל פול וריי בהאג. הוא החל את הקריירה שלו כחלילן. הוא קיבל תפקידים כחלילן ראשי באקדמיה של סנט מרטין בשדות, והתזמורת הפילהרמונית המלכותית. הוא היה חלילן ראשי בתזמורת הפילהרמונית של לונדון במשך 3 שנים ועבד באופן קבוע כחבר בתזמורת הקאמרית של אירופה. ב-1991 ערך את הופעת הבכורה שלו כסולן בקרנגי הול עם הקונצ'רטו לחליל מאת נילסן. הוא הקליט מוזיקה קאמרית עם אנסמבל גאודי, רביעיית המיתרים של ברינדיזי, פנחס צוקרמן ואחרים. הוא חבר מייסד של תזמורת קאדאקס. ב-1998 הוא הפך למורה לחליל בקולג' המלכותי למוזיקה שבלונדון.

מרטין הפך למנצח ראשי של תזמורת קאדאקס בשנת 2011. ביולי 2012, הפך מרטין ליועץ האמנותי של התזמורת הסימפונית של יבלה. ב-1 ביולי 2013 הוא הפך למנצח הראשי של התזמורת, עם חוזה ראשוני של 4 שנים. בספטמבר 2015, האריכה התזמורת את חוזהו עד 2020. החוזה הנוכחי שלו עם תזמורת יבלה הוא עד 2022. הוא הקליט באופן מסחרי עם התזמורת עבור לייבלים כמו אונדין.

מרטין ניצח לראשונה על התזמורת הסימפונית הלאומית של RTÉ בספטמבר 2016. לאחר שלוש הופעות חוזרות של ניצוח אורח, בינואר 2018, הודיעה התזמורת על מינויו של מרטין למנצח הראשי הבא שלה, החל מעונת 2019–2020, עם חוזה ראשוני לשלוש שנים. בספטמבר 2017, מרטין ניצח לראשונה על התזמורת הקאמרית של לוס אנג'לס. על בסיס הופעה זו, בפברואר 2018, התזמורת מינתה את מרטין למנהל המוזיקלי הבא שלה, החל בעונת 2019–2020, עם חוזה ראשוני לשלוש שנים. ביוני 2021, תזמורת לוס אנג'לס הודיעה על הארכת חוזהו של מרטין עד 2027.

מרטין ניצח לראשונה על התזמורת הסימפונית של מלבורן ביוני 2019, וחזר להופעת ניצוח אורח נוספת בפברואר 2021. ביוני 2021, תזמורת מלבורן הודיעה על מינויו של מרטין למנצח הראשי הבא שלה, החל משנת 2022.

מרטין הזמין בכורה ליצירות של אלן ריד, אנדרו נורמן, מיסי מזולי, דריק ספיבה, אלברט שנלצר וחואן פבלו קונטררס. הוא עמית בקולג' המלכותי למוזיקה בלונדון.

מרטין נשוי לרייצ'ל גוך, נגנית הבסון הראשית של התזמורת הסימפונית של לונדון. לבני הזוג יש שני בנים והם מתגוררים בלונדון.

== קישורים חיצוניים ==
* 
* 

קטגוריה:מנצחים ספרדים
קטגוריה:מוזיקאים ספרדים
קטגוריה:חלילנים
קטגוריה:ספרדים שנולדו ב-1965
PBS Kids

פי.בי.אס קידס (באנגלית: PBS kids) הוא ערוץ טלוויזיה אמריקאי חינוכי לילדים ונוער שהוקם ב-14 ביולי 1994, כאשר הוא בבעלות חברת PBS.

== היסטוריה ==
PBS שידרה תוכניות לילדים כמו רחוב סומסום, שכונת מיסטר רוג'רס (וגם את הסדרה השנייה שלה טיגי הטיגריס) וקשת קשת; לפני 1993, תוכניות אלו שודרו תחת מיתוג כללי של PBS. באוגוסט 1993, PBS הציגו מיתוג חדש לתוכניות הילדים שלהם הכוללות את "The P-Pals" (בעברית: דמויות ה - פ), דמויות מונפשות המעוצבות כמו לוגו PBS שעודדו מיומנויות כמו איסוף מידע, הערכה עצמית, שיתוף פעולה והשגת יעדים במודעות ביניים שפותחו במיוחד. המסגרת ל-PBS Kids הוקמה כחלק מיוזמת "מוכן ללמוד" של PBS, פרויקט שנועד להקל על הגישה של תכנות חינוכיות לגיל הרך לילדים מוחלשים. ב-11 ביולי 1994, PBS ארזו מחדש את התוכניות החינוכיות של הילדים הקיימות שלהם כגוש חדש בשם "PTV", המשודר ב-11 תחנות חברות בעת ההשקה. בנוסף לתכנות חינוכיות מתוכננות, PTV שילבה גם תוכן ביניים עם ה-P-Pals בעולם הבדיוני שלהם "PTV Park" לילדים צעירים יותר. ילדים מבוגרים יותר היו ממוקדים עם מודעות ביניים של לייב אקשן וסרטוני מוזיקה.

== תוכניות של PBS Kids ששודרו בישראל ==
חלק מתכני הערוץ שודרו בישראל בערוצים שונים, ביניהם ערוץ הילדים, לוגי, כאן חינוכית וערוץ הופ!, להלן רשימה הכוללת חלק מהן:
* ארתור (Arthur) (משודר גם בערוץ הילדים ולוגי)
* אוטובוס הקסמים (The Magic School Bus) (משודר גם בערוץ הילדים ולוגי)
* קאיו (Caillou) (משודר גם בערוץ הופ!)
* קליפורד (Clifford the Big Red Dog) (משודר גם בערוץ הופ!)
* רחוב סומסום (Sesame Street) (בארצות הברית משודר ב-PBS kids, בבריטניה משודר ב-CBeebies ובישראל משודר בערוץ הופ!)
* אחים וחיות אחרות (Wild Kratts) (משודר גם בערוץ לוגי)
* ג'ורג' הסקרן (Curious George)
* דן מדען (Sid the Science Kid)
* טלטאביז (Teletubbies)
* טלטאביז בכל מקום (Teletubbies Everywhere)
* מרדף ברשת (Cyberchase)
* טימותי הולך לבית הספר (Timothy Goes to School)
* משפחת דובישטיין (The Berenstain Bears)
* שירי אוהבת ללמוד (Betsy's Kindergarten Adventures)
* יוצאים לטיול עם חתול תעלול (The Cat in the Hat Knows a Lot About That)
* טיגי הטיגריס (Daniel Tiger's Neighborhood)
* בית הספר לגיבורים (Hero Elementary)
* יוצאים לחקור עם אלינור (Elinor Wonders Why)
* רכבת הדינוזאורים (Dinosaur Train)
* קדימה לונה! (!Let's Go Luna)
* מרתה מדברת (Martha Speaks)
* טבע של חתול (Nature Cat)
* ים + מיאו (Peg + Cat)
* ספלאש ובאבלס (Splash and Bubbles)
* סופר וואי! (!Super Why)
* כוח מילולית (WordGirl)
* דניאל והמוזיאון הסודי (Xavier Riddle and the Secret Museum)
* זובומפו (Zoboomafoo)
* אנג'לינה בלרינה (Angelina Ballerina)
* פנו דרך לנאדי (Make Way for Noddy)
* תומס הקטר וחברים (Thomas & Friends)
* בוב הבנאי (Bob the Builder)
* החברים של ברני (Barney & Friends)

== קישורים חיצוניים ==

* 

קטגוריה:ערוצי טלוויזיה אמריקאיים
טיעונים לעונש

שלב הטיעונים לעונש הוא השלב שבא לאחר ההרשעה במסגרת הכרעת הדין ולפני שלב גזר הדין.

בשלב זה חזקת החפות כבר אינה עומדת לנאשם, ושני הצדדים, התביעה וההגנה, ייטענו מה צריכה להיות חומרת עונשו של הנאשם, בהתאם לעבירה או העבירות שהורשע בהן.

==תחילת הליך קביעת הענישה==
חוק העונשין בישראל קובע רף ענישה מרבי, ובית המשפט קובע את העונש בהתאם לפיו כאשר ישנה אפשרות להטיל את העונש המרבי או להקל. למשל, העונש המרבי על עבירת גניבה קבוע כשלוש שנות מאסר ועונש על עבירת הריגה נקבע ל-20 שנות מאסר. העונש החמור בענישה הישראלית הוא מאסר בפועל (למעט מקרים חריגים בהם מוטל עונש מוות) אך בית המשפט יכול להטיל גם עונש מינימלי כקנס, עבודות לתועלת הציבור, פיצויים ועבודות שירות.

בשלב הכרעת הדין, קובע בית המשפט האם הוא מקבל את טענות התביעה ואם אכן הצליחה להוכיח מעל לכל ספק כי הנאשם ביצע את העבירות המיוחסות לו בכתב האישום. במידה ונקבע כי הנאשם זכאי, ההליך המשפטי מסתיים. במידה ונקבע כי הנאשם אשם, מוקרא האישום במלואו והכרעת הדין שנקבעה. בסיום, נקבע מועד לשלב הטיעונים לעונש.

==שלבי ההליך==
על פי כן, ניתן לחלק את שלב הטיעונים לשלושה חלקים עיקריים:

השלב הראשון בהליך הטיעונים הוא קביעת מתחם הענישה, כאשר על פי "עקרון ההלימה", על העונש להלום את מידת חומרת העבירה.
בתחילה נקבע העונש הקל במסגרת המתחם, למשל קנס כספי ובהתאם העונש החמור לעונש מאסר (למשל 5 שנות מאסר).

במסגרת הטיעונים לעונש, התביעה שלה אינטרס להרתיע את הנאשם שלא יחזור על מעשיו, וגם לצורך הרתעת עבריינים פעילים או פוטינציאליים, תציג בדרך כלל בפני בית המשפט מקרי ענישה דומים מפסקי דין אחרים ואף תבקש להחמיר בעונש. כמו כן, התביעה תוכל להציג את עברו הפלילי של הנאשם אם קיים.

מנגד, להגנה יש את האינטרס לקבל את העונש המקל ביותר, תציג בדרך כלל בפני בית המשפט את הנסיבות שהביאו לביצוע העבירה לצד מצבו המשפחתי, הפיננסי, הבריאותי, ותעסוקתי של הנאשם (אם הנ"ל רלוונטיים) על מנת להקל בעונשו.
כמו כן, ההגנה תוכל לטעון כי הנאשם נעדר עבר פלילי, לקח אחריות על מעשיו, הביע חרטה, הודה וחסך זמן שיפוטי, רוצה בשיקום ואף לצרף המלצות שירות המבחן.

בשלב הטיעונים לעונש יכול קורבן העבירה לבקש להשמיע את קולו, להביע את עצמו בכתב, בעדות בעל פה או באמצעות תסקיר נפגע.
ואילו, לנאשם עצמו יש את הזכות לומר את המילה האחרונה לפני שבית המשפט קובע את עונשו.

בשלב השני נבחנות הנסיבות הנוכחיות ובית המשפט קובע אם יש לחרוג מן מתחם הענישה, לחומרה או לקולא. לבית המשפט סמכות לחרוג ממתחם הענישה כאשר ישנו סיכוי גבוה לשיקום הנאשם אם עונשו יוקל או להחמיר אם קיים סיכוי שיחזור על העבירה, כאשר מדובר בנאשם בעל עבר פלילי.

בשלב האחרון, שוקל בית המשפט את הטיעונים וקובע את העונש.

==קישורים חיצוניים==
* [https://www.criminal-law.org.il/מהם-טיעונים-לעונש/ מהם טיעונים לעונש?], החוק הפלילי, 23 במרץ 2016
* 
* [https://www.idf.il/אתרי-יחידות/בתי-הדין-הצבאיים/ההליכים-הפליליים-בבתי-הדין-הצבאיים/שלב-הטיעונים-לעונש-וגזר-הדין/ שלב הטיעונים לעונש וגזר הדין] במשפט צבאי, אתר צה"ל

קטגוריה:ענישה
קטגוריה:סדר דין פלילי
סוואנה לה ריין

סוואנה לה ריין (באנגלית: Savannah La Rain; נולדה ב-9 בינואר 2005) היא שחקנית אוסטרלית, שהתפרסמה בזכות תפקידה בתור בודי מרסר בדרמת הנעורים של נטפליקס, "הקיץ של סאמר" <small>(2022–2023).</small>

==ביוגרפיה==
לה ריין נולדה ב-9 בינואר 2005 בבריזבן, קווינסלנד, אוסטרליה.

==קריירה==
בשנת 2013 הופיע לראשונה בסדרת הטלוויזיה הדוקומנטרית לילדים "Totally Wild". בשנת 2014 התארחה בתוכנית הטלוויזיה האוסטרלית לילדים "Wurrawhy".

בשנת 2016 שיחקה בתפקיד חוזר בסדרת הטלוויזיה האוסטרלית "בנות הים של מקו". באותה שנה שיחקה בסרט הקולנוע "Alfa Maschi". עד 2019 שיחקה לה ריין בסרטים קצרים. בשנה זו השתתפה בסרט הקולנוע לילדים "דורה והעיר האבודה", בסדרת הטלוויזיה "Content" ובמיני סדרת הטלוויזיה "Dis-placed".

בשנת 2021 לוהקה לתפקיד ראשי בסדרת הטלוויזיה "הקיץ של סאמר" לצד סקיי כץ וקאי לווינס.<ref name="NetflixCast"></ref><ref name="TVTonight"></ref> סדרת הטלוויזיה עלתה לשידור בתחילת יוני 2022. בשנת 2022 הוקרן הסרט "בוש ורוקיט" בו היא מככבת לצד לוק המסוורת'.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|Alfa Maschi
|דניאלה
|
|-
|2019
|דורה והעיר האבודה
|רקדנית
|
|-
|2022
|Bosch & Rockit
|אש
|
|-
|2024
|וודי הנקר במחנה קיץ 
|ג'יי ג'יי
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014
|Wurrawhy
|ילדה
|2 פרקים
|-
|2016
|בנות הים של מקו
|נאיה
|4 פרקים
|-
| rowspan="2" |2019
|Content
|פרייה
|סדרת רשת; פרק: "VERIFIED - F**k Beauty Gurus"
|-
|Dis-placed
|ג'ולס
|סדרת רשת; 2 פרקים
|-
|2022
|ביג שוט 
|קייט
|2 פרקים
|-
|2022–2023
|הקיץ של סאמר
|בודי מרסר
|תפקיד ראשי (2 עונות); 18 פרקים
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרלים שנולדו ב-2005
קטגוריה:אוסטרליות שנולדו ב-2005
פפרדלה

פפרדלה היא פסטה גדולה, רחבה מאוד, שטוחה, בדומה לפטוצ'יני רחב<ref></ref>, שמקורה באזור טוסקנה. רוחב הסוגים הטריים הוא שניים עד שלושה סנטימטרים ועשויים להיות בעלי קצוות מחורצים, בעוד לפפרדלה ביצים מיובשות יש צדדים ישרים.

בעוד שהטליאטלה היא סוג של פסטה עם מסורת במקורה באמיליה-רומאניה גרידא, הפפרדלה, על אף שהושפעה מההשפעה האמיליאנית, היא מהמסורת הטוסקנית האופיינית<ref></ref><ref></ref>.

==קישורים חיצוניים==

== הערות שוליים ==

קטגוריה:סוגי פסטה
קטגוריה:פסטה רחבה
תסקיר נפגע עבירה

תסקיר נפגע עבירה הוא הליך הנעשה במסגרת הטיעונים לעונש.
בית המשפט יכול להורות על עריכת תסקיר זה במקרים של עבירות מין, אלימות קשה והמתה.
התסקיר נערך רק בהסכמתו של קורבן העבירה או משפחתו.
קורבן עבירה שלגביו נערך תסקיר לא יצטרך לבוא להעיד.

במסגרת התסקיר נערכת סקירה לגבי מצבו של קורבן העבירה. התסקיר בוחן, בין היתר, את שלל הנזקים שנגרמו לקורבן, כגון: נפשי, פיזי, וכו'.
במקרה שקורבן העבירה איננו בין החיים יותר התסקיר ייערך אל מול אחד או יותר מבני משפחתו של הקורבן.
התסקיר מבוצע על ידי איש מקצוע שמונה על ידי שר הרווחה, אשר מתמחה באבחון והערכת טראומה ופוסט טראומה.

==קישורים חיצוניים==
* 

קטגוריה:ענישה
קטגוריה:סדר דין פלילי
עפרה שונית

עפרה שונית (1942–1999) הייתה משוררת ישראלית.

==ביוגרפיה==
שונית החלה לפרסם משיריה בעיתונות בסוף שנות החמישים. בגיל מאוחר, לאחר הוצאת ספרה הראשון, למדה ספרות אנגלית באוניברסיטת בר-אילן לתואר השני. בשנת 1994 כתבה עבודת תזה בנושא "השפה העברית באוניברסיטאות אנגליה במאה ה-18"<ref></ref>. עפרה השתתפה בערבי קריאת שירה עם מיטב הסופרים של התקופה.

התחתנה ב-1960 עם העורך ומייסד כתב העת "עכשיו" גבריאל מוקד<ref></ref>. לאחר גירושיהם התחתנה עם מורה הגיטרה הקלאסית אברהם פרלמוטר<ref></ref>. נולדו להם שתי בנות, איריס וענבל, לימים הזמרת ענבל פרלמוטר. לאחר שהתאלמנה מבעלה השני, ושנתיים לאחר מות בתה ענבל בתאונת דרכים בשנת 1997, נפטרה משברון לב.

== כתיבתה ==
בספרה "הקומקום הסגול" עסקה עפרה שונית בסימבוליזם וידויי<ref></ref> בתחושות של בדידות, ניכור וחריגות. כמו כן בדומה לחברתה המשוררת דליה הרץ עסקה בשירים אחדים בבעיות של מוסר כללי אל מול מוסר אישי (הסוביקטיביות של המוסר), ובשאלה האם כדי להיות אדם טוב יותר יש להתרחק מחברת אנשים.

== ספריה ==
* הקומקום הסגול, שירים, תל אביב, הוצאת "עכשו", 1963.
* הקומקום הסגול (הוצאה מחודשת), שירים, הוצאת עכשיו, תל אביב, 1988.

== קישורים חיצוניים ==

* עפרה שונית [https://www.nli.org.il/he/newspapers/haretz/1960/04/22/01/article/118/?srpos=1&e=-------he-20--1--img-txIN%7ctxTI-אופי+מעוין-------------1 אופי מעוין] באתר עיתונות יהודית היסטורית כפי שפורסם בעיתון הארץ בתאריך ה-22 באפריל 1960
* עפרה שונית [https://www.oranim.ac.il/sites/heb/academic-units/social-sciences-faculty/hugim/social-communal-class/special-projects/pages/default.aspx אדם חייב], באתר מכללת אורנים
* עפרה שונית [https://olam.eu-central-1.linodeobjects.com/pages/1363/f-21.png רוזי הגדולה], כפישפורסם במאמר ביקורת בעיתון העולם הזה
* עפרה שונית, [https://library.osu.edu/projects/hebrew-lexicon/99995-files/99995024/99995024-47-48/99995024-47-48-369.pdf שני שירים], באתר לקסיקון הספרות העברית החדשה

== הערות שוליים ==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משוררות ישראליות
קטגוריה:משוררות כותבות עברית
קטגוריה:משוררים ישראלים
קטגוריה:משוררים כותבי עברית
קטגוריה:ישראלים שנולדו ב-1942
קטגוריה:ישראליות שנולדו ב-1942
קטגוריה:ישראלים שנפטרו ב-1999
קטגוריה:ישראליות שנפטרו ב-1999
אחד למיליון (שיר)

"אחד למיליון" הוא סינגל שהוקלט על ידי הזמר הישראלי ליאור נרקיס בהשתתפות הזמרת נרקיס. הוא יצא לאור ב-9 בינואר 2022, על ידי חברת התקליטים הליקון, כסינגל שלא מתוך אלבום. השיר נכתב על ידי נרקיס וצליל קליפי, והופק על ידי תומר בירן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-560 אלף מיליון השמעות.

השיר הגיע למקום הראשון במצעד הסיגנלים הישראלי של המדיה פורסט.

== רקע ==
ב-14 בדצמבר 2021 הכריז ליאור על שיתוף הפעולה החדש שלו עם נרקיס בהופעתו בהאנגר 11 בתל אביב-יפו. הוא ציין בפני הקהל כי השיר הבא שלו יהיה בהשתתפות זמרת מוכרת ישראלית, ולאחר מכן הזמין את נרקיס לביצוע "אחד למיליון".

== וידאו קליפ ==
לא פורסם וידאו קליפ רשמי לשיר. ביום צאת השיר, ב-9 בינואר 2022, פורסם בערוץ היוטיוב הרשמי של ליאור האודיו של "אחד למיליון" עם העטיפה שלו כרקע. נכון ליולי 2024 עומד מונה הצפיות של האודיו על למעלה מ-3.4 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 בינואר 2022
|הזרמת מוזיקה • הורדה דיגיטלית
|הליקון
|style="text-align:center;"|
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ליאור נרקיס
קטגוריה:שירי נרקיס
קטגוריה:דואטים
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים על אלוהים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
אנדרה-פרנק זמבו אנגיסה

אנדרה-פרנק זמבו אנגיסה (בצרפתית: André-Frank Zambo Anguissa; נולד ב-16 בנובמבר 1995 ביאונדה שבקמרון) הוא כדורגלן קמרוני המשחק בעמדת הקשר האחורי בקבוצת נאפולי מהסרייה א', ובנבחרת קמרון.

== קריירת מועדונים ==
זמבו אנגיסה הצטרף לאולימפיק מרסיי מסטאד ריימס בשנת 2015. ב-17 בספטמבר 2015 ערך את הופעת הבכורה שלו במועדון, במשחק במסגרת הליגה האירופית נגד חרונינגן. שלושה ימים לאחר מכן ערך את הופעת הבכורה שלו בליגת העל הצרפתית, במשחק נגד אולימפיק ליון.

ב-16 במאי 2018 שיחק בגמר הליגה האירופית 2018 נגד אתלטיקו מדריד, בו הפסידה אולימפיק מרסיי.

בחודש אוגוסט 2018 חתם בפולהאם מהפרמייר ליג. בחודש יולי 2019, לאחר ירידתה של פולהאם לפוטבול ליג צ'מפיונשיפ, הושאל לוויאריאל מהלה ליגה. ב-17 באוגוסט 2019 ערך את הופעת הבכורה שלו במועדון, בתיקו 4-4 נגד גרנדה.

ב-31 באוגוסט 2021 חתם על חוזה חדש לשלוש עונות בפולהאם, והושאל לנאפולי מהסרייה א' למשך עונת 2021/2022. 

== קריירה בינלאומית ==
ב-24 במרץ 2017 ערך זמבו אנגיסה את הופעת הבכורה שלו בנבחרת קמרון, בניצחון 0–1 על נבחרת תוניסיה במשחק ידידות.

הוא היה חלק מסגל נבחרת קמרון בטורנירים גביע הקונפדרציות 2017, גביע אפריקה לאומות 2019 וגביע אפריקה לאומות 2021.

נכלל בסגל נבחרת קמרון לטורניר מונדיאל 2022.

נכלל בסגל נבחרת קמרון לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:יאונדה: כדורגלנים
קטגוריה:כדורגלני סטאד ריימס
קטגוריה:כדורגלני אולימפיק מרסיי
קטגוריה:כדורגלני פולהאם
קטגוריה:כדורגלני ויאריאל
קטגוריה:כדורגלני נאפולי
קטגוריה:כדורגלני נבחרת קמרון
קטגוריה:כדורגלני גביע הקונפדרציות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:קמרונים שנולדו ב-1995
הדום הקרח זנפול

הדום הקרח זנפול או קרחון ההדום זנפול (באנגלית: Znepole Ice Piedmont; בבולגרית: ледник Знеполе) הוא קרחון הדום בחצי האי טריניטי באזור ארץ גרהאם של חצי האי האנטארקטי, שבאנטארקטיקה.

הדום הקרח זנפול ממוקם מדרום לקרחון ויקטורי;

הדום הקרח זנפול ממוקם צפונית-מזרחית מקרחון דריטין.

הדום הקרח זנפול גובל ברמת קונדופריי שמצפון לו.

ממערב להדום הקרח מצוי רכס מצוקים סלעי וצר, שאורכו 5.2 קילומטרים, המצוק צמוד להר בראדלי.

קרחון ההדום זנפול זורם לכיוון דרום-מזרח ונשפך אל מצר הים תעלת הנסיך גוסטב, הנפתחת אל ים ודל.

אורכו של הדום הקרח 13 קילומטרים (בכיוון צפון-מערב - דרום-מזרח) ורוחבו של הדום הקרח 7.5 קילומטרים.

== היסטוריה ==
=== גילוי ומיפוי הקרחון ===

קרחון ההדום מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

=== מקור השם ===

הקרחון נקרא על שם אזור זנפול שבמערב בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://copernix.io/#?where=-58.56259411645511,-63.882482197836076,12&?query=&?map_type=hybrid תצלום לוויין של אזור הנונאטאק, תוך סימון אתרים נוספים באזור] באתר copernix

זנפול
זנפול
זנפול
מיכאיל סטסינופולוס

מיכאיל סטסינופולוס (ביוונית: Μιχαήλ Στασινόπουλος; 27 ביולי 1903 – 31 באוקטובר 2002) היה משפטן ופוליטיקאי יווני, אשר כיהן כנשיא נשיא יוון מ-1974 עד 1975. חבר בדמוקרטיה חדשה, הוא היה נושא המשרה הראשון תחת הרפובליקה ההלנית השלישית.

== ביוגרפיה ==
סטסינופולוס למד משפטים באוניברסיטת אתונה והוענק לו תואר דוקטור במשפטים ב-1934. בשנת 1937 הוא מונה לפרופסור חבר למשפט מנהלי באוניברסיטת אתונה ובשנת 1934 הפך לפרופסור באוניברסיטת פנטיאון, אשר כיהן כרקטור מ-1951 עד 1958.

מ-1951 עד 1953, הוא היה הנשיא של תאגיד השידור ההלני. בשנת 1952, הוא כיהן כשר זמני במשרד ראש הממשלה ושר העבודה בממשלתו הזמנית של דימיטריוס קיוסופולוס ובשנת 1958 הוא היה שר הנשיאות בממשלתו הזמנית של קונסטנדינוס גאורגאקופולוס. בשנת 1929, הוא התקבל אל מועצת המדינה, לאחר שהגיע למקום הראשון במבחן הכניסה, וכיהן כנשיא הגוף זה מ-1966 עד 1969.

בבחירות למחוקקים ביוון ב-1974, סטסינופולוס נהפך לחבר בפרלמנט בכרטיס הארצי של מפלגת הדמוקרטיה חדשה. כאשר משאל עם (8 בדצמבר 1974) קבע את יוון כרפובליקה, סטסינופולוס נבחר לנשיא של הרפובליקה על-ידי הרוב בהפרלמנט ההלני. הוא כיהן כראש המדינה מ-18 בדצמבר 1974 עד 19 ביולי 1975, כלומר, עד להשלמת המוסדות הפוליטיים החדשים על ידי האספה הלאומית המחודשת באמצעות פרסום החוקה החדשה של יוון. סטסינופולוס מת ב-31 באוקטובר 2002, בגיל 99. אחרי 
8 בפברואר 2000, כשנפטר ברומניה יון גאורגה מאורר מת עד למותו עצמו, היה סטסינופולוס למשך למעלה משנתיים ראש המדינה לשעבר המבוגר ביותר בעולם.

== כתבים ==
סטסינופולוס היה סופר פורה. יצירתו הספרותית הופיע לראשונה במגזין "המוזה" (1920-1923). הוא פרסם מאמרים מדעיים רבים ויצירות ספרותיות, וכן תרגומים של שירה ופרוזה צרפתית. בשנת 1968 הוא נבחר אל האקדמיה של אתונה כחבר מלא ובשנים 1969 ו-1970 הוא הועמד על-ידי נשיא מועצת המדינה הצרפתית, רנה קאסן, כמועמד לפרס נובל לשלום.

קטגוריה:נשיאי יוון
קטגוריה:משפטנים יוונים
קטגוריה:פוליטיקאים יוונים
קטגוריה:סופרים יוונים
קטגוריה:מתרגמים מצרפתית
קטגוריה:סגל אוניברסיטאות ומכללות
קטגוריה:בוגרי לימודי משפטים
קטגוריה:בוגרי אוניברסיטת אתונה
קטגוריה:מדענים יוונים
קטגוריה:ילידי 1903
קטגוריה:נפטרים ב-2002
קונסטנדינוס צאצוס

קונסטנדינוס צאצוס (ביוונית: Κωνσταντίνος Τσάτσος; 1 ביולי 1899 – 8 באוקטובר 1987) היה דיפלומט, פרופסור למשפטים, ופוליטיקאי יווני. הוא כיהן כנשיא השני של הרפובליקה ההלנית השלישית מ-1975 עד 1980.

== חייו ==
צאצוס נולד באתונה בשנת 1899. לאחר שסיים את לימודיו בבית ספר למשפטים של אוניברסיטת אתונה ב-1918 הוא הצטרף לקורפוס הדיפלומטי. לאחר שסיים את לימודי דוקטורט (1924–1928) בהיידלברג, רפובליקת ויימאר גרמניה, הוא חזר ליוון שם התמנה לפרופסור למשפטים ב-1933. ב-1940, הוא נעצר והוגלה בשל התנגדות למשטר 4 באוגוסט של יואניס מטאקסס. במהלך הכיבוש של מעצמות הציר ביוון בימי מלחמת העולם השנייה, צאצוס השתתף בתנועת ההתנגדות ובהמשך ברח למזרח התיכון, שבו פעלה ממשלת יוון הגולה.

לאחר סיומה של מלחמת העולם השנייה, ב-1945 חזר צאצוס ליוון ונכנס לפוליטיקה. הוא התמנה לשר שר הפנים בקבינט הראשון של סגן האדמירל פטרוס וולגריס (8 באפריל – 11 באוגוסט 1945). אולם ב-1946 על מנת להיות יותר מעורב בזירה הפוליטית, הוא התפטר מתפקידו באוניברסיטת אתונה והצטרף למפלגה הליברלית. אחרי הקמת האיחוד הרדיקלי הלאומי בראשות קונסטנדינוס קרמנליס, ב-1955 חבר למפלגה הזאת והיה לאחד ממקורביו של קרמנליס. אמנם, מבחינה אידאולוגית, היה יותר במרכז הליברלי ולא שמרן.

צאצוס כיהן כחבר בפרלמנט ובתפקידי שרים שונים עד לעלייה לשלטון של החונטה הצבאית בשנים 1967–1974. בממשלה הראשונה של קונסטנדינוס קרמנליס שימש צאצוס במשך שנים רבות כשר של המנהל הציבורי. לאחר המטאפוליטפסי ב-1974, הוא נבחר שוב כחבר של הפרלמנט ההלני והתמנה לשר התרבות. ב-1975, הוא נבחר על-ידי הפרלמנט לנשיא הרפובליקה. הוא פרש מהחיים הפוליטיים בסיום כהונתו בת חמש השנים. הוא מת ב-1987 באתונה. הוא נקבר בבית הקברות הראשון של אתונה. הוא הותיר אחוריו את אשתו, יואנה לבית ספריאדו, אחותו של חתן פרס נובל של המשורר יורגוס ספריס, שמתה בשנת 2000.

== צאצוס כמלומד ==
צאצוס כיהן כפרופסור של פילוספית המשפטים מ-1933 עד 1946 כשהוא נכנס לפוליטיקה.
מאז שנת 1962 הוא היה חבר בהאקדמיה של אתונה. עבודת הכתיבה העצומה שלו כוללת ספרי לימוד של תיאוריה משפטית, סקרים על פילוסופיה והיסטוריה, כמו גם יצירות ספרותיות, שירים, מסות ותרגומים של קלאסיקות יווניות ורומיות עתיקות. בשנת 1974, הוא עמד בראש הוועדה הפרלמנטרית שהגישה את הטיוטה הראשונה של החוקה החדשה.

==קישורים חיצוניים==

* 

קטגוריה:נשיאי יוון
קטגוריה:דיפלומטים
קטגוריה:פוליטיקאים יוונים
קטגוריה:בוגרי אוניברסיטת אתונה
קטגוריה:בעלי תואר דוקטור מאוניברסיטת היידלברג
קטגוריה:סגל אוניברסיטאות ומכללות
קטגוריה:מעוטרי עיטור הכוכב של יוגוסלביה
קטגוריה:ילידי 1899
קטגוריה:נפטרים ב-1987
New-Map

New-Map הייתה חברה צרפתית לייצור אופניים, אופנועים ומכוניות.

המפעל לייצור אופניים הוקם בסוף המאה ה-19 על ידי יוסף מרטין. בהמשך בנו פול מרטין החליט לעבור לייצור כלי רכב עם מנוע.

המפעל החדש הוקם באזור ליון והתמחה בייצור אופנועים. בתוצרת החברה הורכבו מנועים מיצרנים ידועים באירופה.

בשנת 1938 החל ייצור מכוניות מדגם Baby VB-54. בתקופה עד לשנת 1945 נבנו ונמכרו כ-1000 מכוניות מצוידות במנוע 100 סמ"ק עם קירור אוויר מתוצרת Sachs. המכוניות הייתה ללא גג, ללא דלתות אך עם מגן קדמי. היא הייתה מיועדת ל-2 נוסעים. בשנת 1946 פס הייצור עבר למכונית גדולה יותר עם מנוע 125 סמ"ק. התכנון היה מבוסס בעיקרו לדגם ישן עם שיפורים והתאמות קטנות. בשנת 1947 המפעל עבר לקלרמון פראן והחל ייצור מכוניות מדגם Rolux. ייצור נפסק בשנת 1952 לאחר בניית 300 מכוניות בלבד. החברה שינתה את שמה ל-Société de Construction du Centre והמשיכה בייצור אופנועים ומכונית על 3 גלגלים בשם Solyto. במכונית זו היה מותקן מנוע 125 סמ"ק היו לה 3 הילוכים ללא הילוך אחורי. דגם זה היה מיוצר בספרד בשם Delfín תחת הסכם מסחרי עם חברה מקומית. המפעל היה ממוקם בברצלונה. דגם זה היה מצויד במנוע 197 סמ"ק והיה יכול להגיע למהירות של 60 קמ"ש עם משא של 250 ק"ג. הוא היה מיוצר בשנים 1957–1959 ונבנו כמה עשרות יחידות.

== גלריה ==
<gallery mode="packed" heights="80">
קובץ:KV Solyto gefotografeerd in Frankrijk (Dordogne) in 1999.jpg | דגם "Solyto"
קובץ:Delfín_tricamioneta.jpg | דגם "Delfin"
קובץ:1948RoluxVB60.jpg | דגם "Rolux", שנת 1948
</gallery>

== קישורים חיצוניים ==

* [http://motos.anciennes.free.fr/newmap.html מידע על החברה]
*[https://www.flickr.com/photos/davydutchy/3867391993 תיאור מכונית Rolux]
*[https://www.lanemotormuseum.org/collection/cars/item/new-map-baby-1939 תיאור מכונית מדגם Baby]

==הערות שוליים==

קטגוריה:יצרני רכב צרפתיים
פנו דרך לנאדי

פנו דרך לנאדי (באנגלית: Make Way for Noddy) היא סדרת טלוויזיה בריטית-אמריקאית לילדים בהנפשה ממוחשבת, מסוגת קומדיה, המבוססת על סדרת הספרים "נדי" מאת איניד בלייטון. הסדרה נוצרה על ידי מלורי לואיס, בוימה על ידי ביירון ווהנס, הופקה על ידי Chorion ו-SD Entertainment והונפשה על ידי Wang Film Productions.

הסדרה, אשר כוללת שתי עונות ו-100 פרקים, שודרה במקור בבריטניה בערוץ Channel 5 ובארצות הברית בערוץ PBS Kids. תקופת השידור המקורית של הסדרה היא החל מ-2 בספטמבר 2002 עד 3 באוקטובר 2003. בישראל הסדרה שודרה בדיבוב לעברית בשנת 2003 בערוץ הופ!. כמו כן, הופקו בהשראת הסדרה שלושה ספיישלים שהופצו לאחר שידורה. 

זוהי הסדרה השלישית שמבוססת על סדרת הספרים שמופצת בארץ, לאחר הסדרות "נאדי" ו"נאדי בארץ הצעצועים". לאחר סדרה זו הופצה בארץ הסדרה "נאדי בארץ הצעצועים".

== עלילה ==
הסדרה עוקבת אחר נאדי, אשר בכל פרק עובר הרפתקה חדשה עם חבריו הטובים הגנום אוזניון, השוטר מר פלוד וטסי הדובה.

== מדבבים בעברית ==
הדיבוב העברי בוים על ידי אורלי קטן, והופק על ידי קרן עוז.
* דניאל מגון - נאדי
* דב רייזר - אוזניון
* יואב בר-לב - גובו / מר ג'מבו
* דור צויגנבום - סליי / מר פלוד
* שמחה ברבירו - מר מתנדנד / מר ספארקס
* הילה בסון - לולה הבובה
* חן ליאוני - טדי הדובון
* תמי צוברי - טסי הדובה
* ענת ניב - מרתה הקופה / חתולה ורודה
* אורלי קטן - גברת סקיטל
* אלי לולאי

את שיר הפתיחה בעברית ביצעו דניאל מגון ורוני נדלר.

== קישורים חיצוניים ==

* 

קטגוריה:סדרות ערוץ הופ!
קטגוריה:סדרות טלוויזיה המבוססות על ספרים
קטגוריה:נאדי
קטגוריה:סדרות PBS Kids
קטגוריה:סדרות טלוויזיה בריטיות לילדים
Daylight (שיר של שיינדאון)

"Daylight" (בעברית: אור היום) הוא סינגל של להקת הרוק האמריקאית שיינדאון. השיר הוא הסינגל השני מהאלבום Planet Zero שיצא ביולי 2022. השיר יצא לאור ב-1 ביוני 2022, בדיוק חודש לפני צאת האלבום.

==רקע==
ככל שאר האלבום, גם השיר "Daylight" נכתב במהלך ובהשפעת מגפת הקורונה. את השיר כתבו חברי הלהקה ברנט סמית, אריק בס וזק מאיירס, יחד עם הפזמונאי דייב באסט, במהלך חודש יוני 2020, בניסיון לתת נקודת מבט עתידית, שלוש שנים לאחר הרגע האמיתי שבו נכתב השיר. סמית סיפר שהשיר נכתב תוך 45 דקות. הלהקה ביצעה את השיר לראשונה בהופעה בפני 14,000 איש, בחודש אפריל.

==מסר==
סמית מסר שהשיר ונועד להזכיר לנו ש.

==דירוגי שיא==
השיר נכנס למצעד הרוק המיינסטרימי של הבילבורד למקום ה-36, ובשבוע שלאחר מכן זינק למקום ה-20. במצעד של מדיהבייס נכנס השיר במקום ה-20, ובשבוע שלאחר מכן טיפס למקום ה-15. במצעד של השבוע שמתחיל ב-2 ביולי 2022 טיפס למקום העשירי, והפך בכך לסינגל ה-29 של הלהקה שמגיע לעשירייה הראשונה במצעד הרוק המיינסטרימי של הבילבורד. ההישג מעמיד אותה במקום הראשון ברשימת האמנים עם מספר הסינגלים הגדול ביותר שהגיעו לעשרת הראשונים במצעד הרוק המיינסטרימי של הבילבורד מאז ייסודו (יחד עם הפו פייטרס, ששברו בינואר 2022 את השיא שהיה שייך לפני כן לטום פטי). בתחילת חודש אוגוסט הגיע השיר למקום הראשון במצעד הרוק המיינסטרימי של הבילבורד ושל מדיהבייס, מה שהפך אותו לשיר ה-18 של שיינדאון שמגיע להישג (ה-19 במדיהבייס), והחזיר את הלהקה למקום הראשון במספר השירים שהגיעו למקום הראשון במצעדי הרוק. השיר הביא את הלהקה, לראשונה, גם למקום הראשון (יחד עם פייב פינגר דת' פאנץ') במספר הסינגלים הרצופים שמגיעים למקום הראשון במצעד, מאחר שהיה הסינגל השמיני הרצוף שלה (מאז "How Did You Love" מ-2016) שהגיע להישג.

==וידאו קליפ==
עטיפת הסינגל בגרסה שנמכרה בלעדית באתר [[אמזון]]
ב-22 באוקטובר 2022 פורסם הקליפ הרשמי של השיר, שבוצע בו בעיבוד שונה מזה שיצא במסגרת האלבום. עיבוד זה נמכר באופן בלעדי באתר אמזון, כשבגרסה זו האקורד המוביל בשיר הוא אקורד מז'ורי במקום אקורד מינורי בעיבוד המקורי של השיר. הקליפ מציג קטעים מהופעותיה של הלהקה בסיבוב ההופעות שליווה את השקת האלבום Planet Zero, בין השאר מספר רב של שלטים שהונפו על ידי הקהל ומתארים כיצד שירי הלהקה עזרו להם להתמודד עם משברים בחייהם.

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי שיינדאון
קטגוריה:שירים באנגלית
קטגוריה:שירים על מגפת הקורונה
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
Siata

סיאטה (באיטלקית:Società Italiana Auto Trasformazioni Accessori, Siata) הייתה חברה איטלקית לייצור מכוניות שפעלה בעיר טורינו.

==היסטוריה==
החברה הוקמה בשנת 1926 והייתה מתמחה בייצור חלקים למכוניות פיאט. חלקים אלו היו בעלי איכות וביצועים גבוהים יותר מחלקים המקוריים. בשנת 1938 הסתיים תכנון המכונית הראשונה מתוצרת החברה, אך בעקבות תחילת מלחמת העולם השנייה תוכניות ייצור לא מומשו. לפני סיום המלחמה מפעל של החברה הופצץ ונהרס. לאחר סיום הלחימה המפעל הוקם מחדש והוחלט להתחיל בייצור מכוניות ספורט שתוכנן בעבר. 

ייצור Siata Amica החל בשנת 1948 ונמשך עד לשנת 1952. היא הייתה מצוידת במנוע של פיאט בעל נפח של 500 סמ"ק. היה ניתן להזמין עם מנוע של 750 סמ"ק. מכונית משופרת Fiat Siata 500 Pescara זכתה באליפות איטליה בשנת 1948.

בשנת 1950 החל תכנון של דגם Siata Daina. המכונית הייתה מצוידת במנוע של פיאט 1.4-1.8 ליטר. הייצור נמשך עד לשנת 1958 ובסך הכול נבנו כ-50 יחידות. באותן השנים בחברה תוכנן מנוע בעל נפח 50 סמ"ק שנמכר לחברת "דוקאטי" והיא התקינה אותו בטוסטוסים מתוצרתה.

בשנת 1953 החל ייצור מכוניות מדגם 208S. המכונית הייתה מצוידת במנוע בעל נפח 2000 סמ"ק. הייצור נמשך עד לשנת 1955, נבנו 35 יחידות. במהלך שנות ה-60 של המאה ה-20 היה מיוצר דגם SIATA SEAT 600 Formichetta.

בשנת 1967 לאחר בדיקת שוק הוחלט להתחיל בייצור מכונית Siata Spring. בשנת 1970 החברה נכנסה לחובות, נסגרה ופסי הייצור הועברו לבעלות אחרת. בעקבות משבר האנרגיה העולמי של שנת 1973 רכישות מכוניות ספורט באיטליה הוקטנו באופן דרסטי. בעקבות כך ייצור נסגר בשנת 1975.

==גלריה==
<gallery mode="packed" heights="130">
קובץ:Siata_Amica_1949.jpg| דגם "Siata_Amica", שנת 1949
קובץ:1952_SIATA_208_CS_2+2_Berlinetta_Bertone_at_2004_Pebble_Beach_Tour_d'Elegance.jpg| דגם "SIATA 208"' שנת 1952
קובץ:Siata_1500_TS_Coupe_1963_vl.JPG| דגם "Siata 1500", שנת 1963
קובץ:1968_Siata_850_Spring,_Dutch_licence_registration_95-14-GE.JPG| דגם "Siata 850 Spring", שנת 1967
</gallery>

== קישורים חיצוניים ==

* [http://www.ritzsite.nl/Archive/1103.htm מידע על החברה]
*[http://www.ferrariexperts.com/siata%20etceterini%20cars.htm היסטוריה של החברה והדגמים]

קטגוריה:יצרני רכב איטלקיים
ג'ון היינס (מושל איידהו)

ג'ון מיצ'ינר היינס (באנגלית: John Michiner Haines; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו העשירי בשנים 1913–1915, וכראש עיריית בויסי בשנים 1907–1909.
==ביוגרפיה==
ג'ון היינס נולד במחוז ג'ספר שבאיווה, כבנם של אייזק ל. היינס, קווייקרי, ושל אלייזה (לבית בושונג) היינס, חברת כנסיית המשיח. הוא השלים שלוש שנות לימוד באוניברסיטת ויליאם פן באיווה לפני שפרש מלימודיו שם בשל בעיות בריאות. ב-1883 הוא נשא לאישה את מרי סיימונס, בת לכומר קווייקרי.

עד 1885 עבד היינס כפקיד בנק בפריינד, נברסקה. לאחר מכן הוא עבר לריצ'פילד, קנזס, שם הוא הצליח מאוד בעסקי נדל"ן. הוא גם שימש כעוזר פקיד בית המשפט של מחוז מורטון שבקנזס, ונבחר כרשם המקרקעין. ב-1890 הקים היינס עסק לנדל"ן יחד עם כמה שותפים בבויסי. בשנים 1907–1909 היא כיהן כראש עיריית בויסי. היינס נבחר כמושל איידהו וכיהן בתפקיד בשנים 1913–1915. במהלך תקופת כהונתו כמושל הוא הטיל וטו על חוק לפיצויי עובדים, והוקמה מועצת החינוך המדינתית. לאחר תום תקופת כהונתו כמושל הוא לא התמודד בבחירות לכהונה שנייה, ושב לעיסוקיו בנדל"ן.

ג'ון היינס נפטר בבויסי ב-4 ביוני 1917. הוא נטמן בבית הקברות מוריס היל שבעיר.<ref></ref>

==קישורים חיצוניים==

* [https://www.nga.org/governor/john-michiner-haines/ ג'ון היינס] באתר אגודת המושלים הלאומית 
* [https://politicalgraveyard.com/bio/haines.html#433.18.58 ג'ון היינס] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:ראשי עיריות באיידהו
קטגוריה:קווייקרים
קטגוריה:אמריקאים שנולדו ב-1863
קטגוריה:אמריקאים שנפטרו ב-1917
בדיקת אשכים

בדיקת האשכים היא בדיקה רפואית באשכים, שמטרתה אבחון קליני של בעיות רפואיות באשכים.

==אולטרה סאונד אשכים==
אולטרה סאונד אשכים היא בדיקת הדמיה שבה מוצמד מתמר אל עבר האשכים של האדם הנבדק לאחר שקודם לכן נמרח עליהם ג'ל מיוחד על בסיס מים.

הבדיקה מבוצעת לצורך בירור כאבים באשכים, בעיות פוריות, נפיחות באשכים, כאשר קיים גוש באשך או במצב של אשך טמיר.

==קישורים חיצוניים==
* [https://clalit.co.il/he/medical/medical_checkups/Pages/ultrasound_imaging_of_the_scrotum.aspx אולטרסאונד אשכים]

==הערות שוליים==

קטגוריה:אורולוגיה
קטגוריה:בדיקות רפואיות
ג'ון אוונס

ג'ון ויקטור אוונס האב (באנגלית: .John Victor Evans Sr; ) היה פוליטיקאי אמריקאי שכיהן כמושל ה-27 של מדינת איידהו בשנים 1977–1987. אוונס, חבר המפלגה הדמוקרטית, היה טרם היבחרו לתפקיד המושל חבר הסנאט של איידהו ולאחר מכן סגן המושל.

== ביוגרפיה ==
אוונס נולד במאלאד סיטי (Malad City) שבאיידהו, היה לוחם חיל רגלים בצבא ארצות הברית במהלך מלחמת העולם השנייה. בתום המלחמה שב לארצות הברית ולמד באוניברסיטת סטנפורד שם השלים את לימודיו הגבוהים בשנת 1951. הוא ורעייתו לולה דניאלס אוונס (2015-1927) היו נשואים למעלה מ-69 שנה, וביחד חבקו חמישה ילדים, מהם שלושה בנים ושתי בנות.

לאחר לימודיו האקדמיים שב לעיר הולדתו במטרה לסייע בניהול חוות החיטה והבקר המשפחתית. בשנת 1952, בגיל 27, נבחר אל הסנאט של איידהו ובשנים 1954 ו-1956 נבחר מחדש אל הבית העליון של בית המחוקקים המדינתי. בתקופת כהונתו האחרונה היה מנהיג סיעת הרוב. בשנת 1960 נבחר לראש עיריית מאלאד סיטי ומילא תפקיד זה עד 1966. ב-1969 חזר לסנאט של איידהו שם כיהן כמנהיג סיעת המיעוט בשנים 1969–1975. בבחירות 1974 נבחר לסגן מושל איידהו, ובינואר 1975 אוונס הושבע לתפקידו. ב-1977 התמנה למושל איידהו כאשר המושל ססיל אנדרוס מונה למזכיר הפנים של ארצות הברית בידי הנשיא ג'ימי קרטר.

אוונס השלים את כהונתו של אנדרוס ונבחר למושל כהלכה בנובמבר 1978, כשהביס את יו"ר בית הנבחרים של איידהו ומועמד המפלגה הרפובליקנית אלן לארסן מהעיר בלקפוט. נכון ל-2022, אוונס הוא המורמוני היחיד שנבחר למושל איידהו (ארנולד ויליאמס אמנם היה גם הוא מושל מורמוני במשך קצת יותר משנה החל מסוף 1945, אך מעולם לא נבחר באורח רשמי לתפקיד ואף הפסיד בבחירות 1946). אוונס נבחר מחדש ב-1982, והביס בקושי את סגן המושל הרפובליקני פיל באט בתחרות כה קרובה בליל הבחירות שלפחות רשת טלוויזיה אחת באיידהו הכריזה בטעות על באט כמנצח.

בזמן כהונתו כמושל ב-1981, בנו ג'ון בן ה-29 היה יעד לניסיון חטיפה שסוכל בעיר בורלי. לאחר כמעט עשור כמושל, אוונס התמודד בשנת 1986 אל הסנאט של ארצות הברית, אך הובס על ידי הסנאטור הרפובליקני המכהן סטיב סימס. מכהונתו זכורה התוכנית "עיר בירה ליום" – במסגרתה נסעו פקידי ממשל ביחד עם המושל לעיירות נידחות ברחבי איידהו במטרה להאזין לתושבי המדינה שנחשבו "שקופים" וללמוד את בעיותיהם השונות. מחליפו בלשכת המושל היה קודמו בתפקיד ססיל אנדרוס, שכיהן שתי קדנציות נוספות והעניק לדמוקרטים ניצחון בשש מערכות בחירות רצופות למושל במדינה בשנים 1971–1995.

בערוב ימיו היה אוונס נשיא בנק "D. L. Evans" בבעלות משפחתו, אשר נוסד בשנת 1904 על ידי סבו דייוויד לויד אוונס האב (1854–1929). ביולי 2014 נפטר אוונס בגיל 89 בבית מגוריו שבבויסי. פחות משנה לאחר מכן נפטרה אלמנתו לולה ב-19 במאי 2015. הם נטמנו בבית העלמין מאלאד סיטי שבעיר הולדתו.

== קישורים חיצוניים ==
* [http://www.nga.org/cms/home/governors/past-governors-bios/page_idaho/col2-content/main-content-list/title_evans_john.html ג'ון אוונס], באתר אגודת המושלים הלאומית 
* 

== הערות שוליים ==

קטגוריה:בוגרי אוניברסיטת סטנפורד
קטגוריה:חברי בית המחוקקים של איידהו
קטגוריה:סגני מושלי איידהו
קטגוריה:מושלי איידהו
קטגוריה:מושלי מדינות ארצות הברית מהמפלגה הדמוקרטית
קטגוריה:מורמונים
קטגוריה:אמריקאים שנולדו ב-1925
קטגוריה:אמריקאים שנפטרו ב-2014
אנדריי מובסיסיאן

אנדריי מובסיסיאן (בארמנית: Անդրեյ Մովսիսյան; נולד ב-27 באוקטובר 1975 במוסקבה שבברית המועצות) הוא כדורגלן עבר ארמני ששיחק בעמדת החלוץ.

== קריירת מועדונים ==
אנדריי מובסיסיאן שיחק במועדונים צסק"א מוסקבה, לוקומוטיב ניז'ני נובגורוד, ספורטאקדמקלוב, סאטורן, מוסקבה, לוץ' ולדיווסטוק, טרק גרוזני ואוונגרד פודולסק.

== קריירה בינלאומית ==
ב-3 ביוני 2000 ערך מובסיסיאן את הופעת הבכורה שלו בנבחרת ארמניה, בניצחון 2-1 על נבחרת ליטא במשחק ידידות. במשחק זה הבקיע את שער הבכורה שלו בנבחרת. בסך הכל ערך 18 הופעות במדי נבחרת ארמניה, בהן הבקיע שני שערים.

== קישורים חיצוניים ==

קטגוריה:כדורגלנים ארמנים
קטגוריה:חלוצי כדורגל ארמנים
קטגוריה:מוסקבה: כדורגלנים
קטגוריה:כדורגלני צסק"א מוסקבה
קטגוריה:כדורגלני סאטורן
קטגוריה:כדורגלני מועדון הכדורגל מוסקבה
קטגוריה:כדורגלני אחמט גרוזני
קטגוריה:כדורגלני נבחרת ארמניה
קטגוריה:ארמנים שנולדו ב-1975
ניינרס קמניץ

ניינרס קמניץ (בגרמנית: Niners Chemnitz), הנקרא גם קמניץ 99 (Chemnitz 99), הוא מועדון כדורסל גרמני מקמניץ, סקסוניה, המשחק בליגת העל הגרמנית בכדורסל וביורופקאפ.

הקבוצה החלה את דרכה בליגותת הנמוכות של גרמניה ועלתה ל (ProA) ב-2002. היא עלתה לבונדסליגה, הליגה הראשונה, בשנת 2020.

== היסטוריה ==
המועדון הוקם בשנת 1999 בשם "BV Chemnitz 99" על ידי איחוד של המועדונים BG קמניץ ולוק קמניץ. בקיץ 2002 נפתחה גם קבוצת כדורסל נשים למועדון. הכינוי ניינרס לקבוצת הגברים התפתח עוד בשנת ההקמה, וב-2017 אומץ רשמית כשם המועדון החדש.

בעונת 2019/20 הוליכה קמניץ את טבלת ה-ProA כשהעונה הופסקה בעקבות מגפת הקורונה בגרמניה, ועלתה לבונדסליגה לראשונה בתולדותיה.

בעונת 2021/22 הגיעה הקבוצה למקום השישי בליגה והעפילה לפלייאוף, בו הודחה 0–3 על ידי באיירן מינכן. באותה עונה השתתפה לראשונה בגביע הגרמני בכדורסל והגיעה לחצי הגמר לאחר ניצחונות על רטיופארם אולם ובאיירן. בחצי הגמר הודחה על ידי אלבה ברלין.

בעונת השתתפה לראשונה בתחרות אירופית כשהופיעה במוקדמות ליגת האלופות בכדורסל. קמניץ הפסידה בגמר המוקדמות לטופאש בורסה ונשרה ליורופקאפ, בו הגיעה עד שלב הבתים השני.

== עונה אחר עונה ==
ריכרד הרטמן האלה, האולם הראשון של המועדון בשנים 1999–2019
{| class=wikitable
!עונה
!רמה
!ליגה
!מיקום
!גביע
!colspan=2|מפעלים אירופים
|-
|2010/11
|2
|ProA
|3
|-
|2011/12
|2
|ProA
|5
|-
|2012/13
|2
|ProA
|10
|-
|2013/14
|2
|ProA
|11
|-
|2014/15
|2
|ProA
|13
|-
|2015/16
|2
|ProA
|7
|-
|2016/17
|2
|ProA
|3
|-
|2017/18
|2
|ProA
|11
|-
|2018/19
|2
|ProA
|3
|-
|2019/20
|2
|ProA
|bgcolor=#cfc|1
|-
|2020/21
|1
|בונדסליגה
|14
|-
|2021/22
|1
|בונדסליגה
|6
|חצי הגמר
|-
|rowspan=2|2022/23
|rowspan=2|1
|rowspan=2|בונדסליגה
|rowspan=2|8
|rowspan=2|סיבוב ראשון
|ליגת האלופות בכדורסל
|מוקדמות
|-
|יורופקאפ
|שלב הבתים השני
|}

==תארים והישגים==

;יורופקאפ
*זכייה (1): 
== קישורים חיצוניים ==

קטגוריה:סקסוניה: ספורט
קטגוריה:קבוצות כדורסל גרמניות
קטגוריה:גרמניה: כדורסל
When a Blind Man Cries

"When a Blind Man Cries" (בעברית: כשעיוור בוכה) הוא שיר של להקת הרוק הבריטית דיפ פרפל, אשר במקור היה זמין רק כבי-סייד של הסינגל "Never Before", שיצא ב-1972. הוא הוקלט במהלך הסשנים של Machine Head בדצמבר 1971. לדברי איאן גילן, "זו רק דוגמה, למשל, אם אתה חושב על הביטוי 'אם עיוור בוכה' אז זה די עצוב, אלה שמקופחים נוטים להתלונן פחות מאלה בעלי יכולת"<ref></ref>.

== הופעות חיות ==
מכיוון שהגיטריסט ריצ'י בלקמור לא אהב את "When a Blind Man Cries", הלהקה מעולם לא ניגנה את השיר בהופעה חיה במהלך שהותו בלהקה, למעט אירוע אחד, ב-6 באפריל 1972 בקוויבק, קנדה, כאשר בלקמור היה חולה, ורנדי קליפורניה מ"ספיריט" החליף אותו. איאן גילן ביצע את השיר לעיתים קרובות בתחילת שנות ה-90<ref></ref>.

כשג'ו סטריאני החליף את בלקמור במהלך סיבוב ההופעות The Battle Rages On... בנובמבר 1993, "When a Blind Man Cries" נכלל ברשימת השירים כבר ב-5 בדצמבר 1993.

== משתתפים ==
* איאן גילן - שירה
* ריצ'י בלקמור - גיטרה
* ג'ון לורד - קלידים
* רוג'ר גלובר - גיטרה בס
* איאן פייס - תופים

== גרסות כיסוי ==
אומנים רבים ביצעו גרסות כיסוי לשיר, בהם: מטאליקה<ref></ref>, אקסל רודי פל וסטיוארט סמית' , ריצ'י סמבורה ובון ג'ובי.

==קישורים חיצוניים==

== הערות שוליים ==

קטגוריה:שירי דיפ פרפל
קטגוריה:בלדות רוק
קטגוריה:סינגלים בהוצאת וורנר רקורדס
קטגוריה:שירים באנגלית
Sweet Talker (שיר של יירס אנד יירס וגלנטיס)

"Sweet Talker" הוא סינגל של הזמר האנגלי אולי אלכסנדר, המופיע במסגרת פרויקט הסולו שלו, יירס אנד יירס, ושל צמד המוזיקה האלקטרונית השוודי, גלנטיס. השיר יצא ב-24 בנובמבר 2021 כסינגל השלישי מתוך אלבום האולפן השלישי של יירס אנד יירס, Night Call. השיר נכתב על ידי אולי אלכסנדר, מקס וולפגנג, מארק ראלף וכריסטיאן קרלסון, והופק על ידי מארק ראלף וכריסטיאן קרלסון.<ref></ref><ref></ref>

נכון ליוני 2022, השיר הושמע למעלה מ-33 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, שבוים על ידי סופיה, יצא בערוץ היוטיוב של יירס אנד יירס, ב-9 בדצמבר 2021. בהשראת הסרטים המבוך (1986) וגרטל & הנזל (2020), הסרטון מציג את אולי אלכסנדר לכוד בטירה קסומה על ידי חיה מסתורית ו-"סקסית". הקונספט של הסרטון הוא טייק על הסיפור המיתולוגי היווני על המלך מידאס, כאשר אלכסנדר מוצא חרב קסם בבריחה שלו דרך הטירה ש-"הופכת כל מי שהוא הורג לסוכריות".<ref></ref> נכון ליוני 2022, הווידאו קליפ נצפה למעלה מ-3 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 24 בנובמבר 2021
|הורדה דיגיטלית, הזרמת מוזיקה
|פולידור רקורדס, יוניברסל מיוזיק גרופ
|<ref></ref>
|-
! scope="row" |איטליה
| 24 בדצמבר 2021
|להיט רדיו עכשווי
|יוניברסל מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי יירס אנד יירס
קטגוריה:שירי גלנטיס
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שהופקו על ידי מארק ראלף
קטגוריה:שירי להט"ב
קטגוריה:שירי דאנס-פופ
קטגוריה:שירי דיסקו
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת פולידור רקורדס
יוהנס פוגטמן

יוהנס פוּגְטְמַן (בגרמנית: Johannes Voigtmann; נולד ב-30 בספטמבר 1992) הוא כדורסלן גרמני המשחק בעמדת הסנטר בנבחרת גרמניה בכדורסל.

== קריירה מקצועית ==
פוגטמן במדי [[סקיליינרס פרנקפורט, 2015]]
פוגטמן שיחק כדוריד בעיר הולדתו אייזנך לפני שפנה לכדורסל. הוא ערך את הופעת הבכורה שלו ב-ProA, הליגה הגרמנית השנייה, במדי מדיפוליס ג'נה במהלך עונת 2010/11. ב-2012 הוא חתם על חוזה לשנתיים בסקיליינרס פרנקפורט מהבונדסליגה. ב-2015 הוא נבחר לראשונה למשחק האולסטאר של הליגה ובעונת זכה עם פרנקפורט ביורופקאפ לאחר ניצחון על פלקנסטרו וארזה בגמר.

ביוני 2016 חתם פוגטמן בסאסקי בסקוניה מליגת ה-ACB הספרדית. בהופעת הבכורה שלו ביורוליג עם הקבוצה הבסקית קלע פוגטמן 12 נקודות בניצחון 85–84 על אנאדולו אפס. בעונת היורוליג הראשונה שלו, הוא העמיד ממוצעים של 10.1 נקודות, 7 ריבאונדים ו-1.7 אסיסטים ב-33 משחקים. בעונתו הראשונה עם בסקוניה בליגה הספרדית הוא העמיד ממוצעים של 7.8 נקודות, 1.8 אסיסטים ו-6 ריבאונדים ב-32 משחקים.

בעונת 2017/18 העמיד פוגטמן ממוצעים של 7.8 נקודות, 1.7 אסיסטים ו-5.2 ריבאונדים, ובעונת 2018/19, האחרונה שלו בקבוצה, רשם 9.3 נקודות (שיא קריירה בספרד), 2.5 אסיסטים ו-5.6 ריבאונדים בממוצע למשחק.

ב-2 ביולי 2019 חתם פוגטמן לשנתיים עם אופציה לשנה נוספת בצסק"א מוסקבה הרוסית. הוא שיחק 28 משחקים עם צסק"א ביורוליג בעונת והעמיד ממוצעים של 7.7 נקודות, 1.5 אסיסטים ו-5.2 ריבאונדים. ב-37 משחקים בעונת הוא רשם 8.5 נקודות, 1.3 אסיסטים ו-5 ריבאונדים למשחק. בעונת 2019/20 של הליגה המאוחדת של VTB הוא רשם 8.6 נקודות, 1.8 אסיסטים ו-4 ריבאונדים בממוצע למשחק, ובעונת העמיד ממוצעים של 10 נקודות, 2.3 אסיסטים ו-6 ריבאונדים.

ב-27 בפברואר 2022, עם הפלישה הרוסית לאוקראינה, הוא עזב את הקבוצה. בקבוצה האשימו אותו בהפרת חוזהו. ב-2 בספטמבר 2022 הוא חתם לשנתיים באולימפיה מילאנו מליגת העל האיטלקית בכדורסל.

== קריירה בנבחרת ==
ב-2011 ו-2012 הופיע פוגטמן במדי נבחרת גרמניה בכדורסל עד גיל 20 באליפויות אירופה לנבחרות עתודה.

ב-2014 הוא ערך את הופעת הבכורה שלו בנבחרת גרמניה הבוגרת, במסגרת מוקדמות יורובאסקט 2015. הוא שיחק את משחקו הראשון בנבחרת במשחק ידידות בו הפסידה נבחרתו 59–91 ל.

הוא ייצג את גרמניה באליפות אירופה 2015, יורובאסקט 2017, גביע העולם בכדורסל 2019 וטורניר הכדורסל באולימפיאדת טוקיו (2020). בנוסף הוא זכה עם הנבחרת במדליית הארד ביורובאסקט 2022 ובמדליית הזהב בגביע העולם בכדורסל 2023.

== קישורים חיצוניים ==

*[https://www.fiba.basketball/en/player/188677/Johannes-Voigtmann פרופיל], באתר פיב"א החדש

== הערות שוליים ==

קטגוריה:סנטרים (כדורסל)
קטגוריה:כדורסלנים גרמנים
קטגוריה:כדורסלני סקייליינרס פרנקפורט
קטגוריה:כדורסלני סאסקי בסקוניה
קטגוריה:כדורסלני צסק"א מוסקבה
קטגוריה:כדורסלני אולימפיה מילאנו
קטגוריה:ספורטאים גרמנים בספרד
קטגוריה:ספורטאים גרמנים באיטליה
קטגוריה:כדורסלני נבחרת גרמניה
קטגוריה:כדורסלנים גרמנים באולימפיאדת טוקיו (2020)
קטגוריה:גרמנים שנולדו ב-1992
עאמו

עאמו (במצרית: 𓂝𓄿𓅓𓅱 ꜥꜣmw) היה שם מצרי ששימש לציון זרים מהלבנט בעת העתיקה.<ref name=":0">Mieroop, Marc Van De (2010). [https://books.google.com/books?id=JADDYAZ9GIIC&pg=PA131 A History of Ancient Egypt]. John Wiley & Sons. p. 131. .</ref> זה מתורגם בדרך כלל כ"מערב אסיה", אך הועלו הצעות זיהוי עם הכנענים או האמורים.<ref name=":0" /><ref name="KB188"><templatestyles src="Module:Citation/CS1/styles.css"></templatestyles><cite class="citation book cs1" id="CITEREFBard2015">Bard, Kathryn A. (2015). </cite></ref>

ציור מצרי עתיק בקברו של פקיד גבוה השושלת ה-12, ח'נומחותפ השני , ששרת תחת סנוסרת השלישי, בקבר בני חסן (בערך 1900 לפנה"ס), מציג קבוצה של זרים כנענים המזוהים כעאמו (). המנהיג ומוביל השיירה עם יעל נובי נקרא "אבישע החיקסוס" ( <big><big>𓋾𓈎𓈉</big></big> ḥḳꜣ-ḫꜣswt, חֶקַה-חַ'סֻת).<ref name=":0" /><ref name="archaeology.org"><templatestyles src="Module:Citation/CS1/styles.css"></templatestyles><cite class="citation journal cs1" id="CITEREFCurry2018">Curry, Andrew (2018). </cite></ref><ref name="pdfs.semanticscholar.org"><templatestyles src="Module:Citation/CS1/styles.css"></templatestyles><cite class="citation journal cs1" id="CITEREFKamrin2009">Kamrin, Janice (2009). </cite></ref> העאמו מהציור הזה באו מאזור "שוּ", אשר ניתן לזהות (בלי וודאות גמורה) עם שטח מואב, או בכלל דרום הלבנט, מזרחית לירדן ולים סוף.<ref></ref>מנהיג שיירת העאמו "אבישע ה[[חיקסוס" ( <big><big>𓋾𓈎𓈉</big></big> ḥḳꜣ-ḫꜣswt, חֶקַה-חַ'סֻת) בקברו של ח'נומחותפ השני .|223x223 פיקסלים]]ההיסטוריון והבלשן עדיה חורון זיהה את העאמו עם עילם המקראי. לדבריו, הזיהוי של הדמות המקראית עם ממלכת עילם פגום מכמה סיבות. שם ההמלכה המקורי היה "אילם", שכן בשפתם לא היו אותיות גרוניות; עילם המקראי מזוהה כאחד מבני שם, בעוד העילמים ההיסטוריים דיברו בעילמית שאינה שמית. חורון סבר ש"עילם" היה טוטם שבטי של איִל לחלק מהשמיים, שהועתק למצרית עתיקה (בה אין עיצור נפרד ל-ל') כ"עאם", ולאכדית כ-Aḫlame, שהיו שבטי מדבר לאורך הפרת.<ref></ref>

== גלריה ==
<gallery widths="160" heights="160" perrow="4">
קובץ:Word Aamu in two Egyptian scripts circa 1900 BCE.jpg|המילה "עאמו" (מימין לשמאל) בשני כתבים מצריים, בשיירה של העאמו, 1900 לפנה"ס בקירוב
קובץ:Asiatic people in Book of Gates (rendering).png|אנשי עאמו (הכיתוב 𓂝𓄿𓅓𓅱 (עאמו) מופיע בנפרד לצד כל דמות) בספר השערים
קובץ:Aamu hieroglyphs.jpg|alt=|העתקה מודרנית של השם המצרי המקורי "עאמ.ו", עם תעתיק ושכתוב באנגלית
</gallery>

==קישורים חיצוניים==

== הערות שוליים ==

קטגוריה:כנען
קטגוריה:מצרים העתיקה: גאוגרפיה